Momentul în care un salcâm se prăbușește peste două mașini, în parcarea unui bloc. .
Un salcâm s-a prăbușit peste două mașini, în parcarea unui bloc. Cele două mașini au fost grav avariate. Proprietarii mașinilor nu aveau asigurare Casco.
Două mașini au fost grav avariate, după ce un salcâm de mari dimensiuni s-a prăbușit peste ele, joi seară, în parcarea unui bloc din Brăila, scrie obiectivbr.ro.Salcâmul a fost smuls din rădăcini din cauza vântului și a crengilor îngreunate de ploaie. Proprietarii mașinilor nu aveau asigurare Casco și spun că vor cere despăgubiri de la administratorul parcării cu plată. Ei acuză că s-au plâns de multă vreme că salcâmul dădea semne că stă să cadă și au făcut mai multe cereri de tăiere către primărie, însă nu s-a luat nicio măsură."Plătim pentru locul de parcare, deci trebuia să se ia măsuri pentru ca mașinile să fie în siguranță. (…) De vreo trei ani am tot anunțat că acest salcâm stă să cadă. Ultima reclamație a fost făcută în urmă cu câteva zile, mai exact în data de 25 mai. N-a venit nimeni, nici măcar să vadă cum se prezintă situația la fața locului…“, au povestit oamenii pentru sursa citată.În replică, conducerea Seroplant susține că la sediul instituției nu ar fi ajuns nicio autorizație de tăiere.